To mænd er kort før middag tirsdag blevet varetægtsfængslet fire uger, sigtet for at være i besiddelse af narko og for salg af narko.

De to mænd, som TV2/Nords reporter vurderer til at være i 40erne, blev anholdt mandag formiddag i Frederikshavn. De blev tirsdag morgen fremstillet i grundlovsforhør netop med henblik på, fra politiets side, at få dem varetægtsfængslet. De to er sigtet for overtrædelse af paragraffen om grove narkotikaforbrydelser, hvori der blandt andet står "Den, som i strid med lovgivningen om euforiserende stoffer til et større antal personer eller mod betydeligt vederlag eller under andre særligt skærpende omstændigheder overdrager euforiserende stoffer, straffes med fængsel indtil 10 år. Angår overdragelsen en betydelig mængde særlig farligt eller skadeligt stof, eller har overdragelsen af et sådant stof i øvrigt haft en særlig farlig karakter, kan straffen stige til fængsel i 16 år". Af hensyn til sagens videre efterforskning foregår sagen nu for lukkede dører